
ACTIVITATS
1. Enumera i raona alguns aspectes que s’hagin de tenir en compte a l’hora de dissenyar un habitatge, per tal de satisfer les necessitats de les persones que hi ha de viure.

2. Per què creus que és important que l’Administració s’encarregui de fer lleis i normatives que regulin la construcció i el disseny dels habitatges que ens rodegen?

3. Captura una imatge aèria del teu barri o municipi i marca-hi les diferents tipologies d’habitatge que hi pots trobar.
4. Consulta els articles 553-15 553-16 de la Llei 5/2015. Quins són els òrgans de la comunitat? I les funcions de la presidència?

5. Descriu els avantatges i els inconvenients de l’emplaçament de casa teva. Per a una millor comprensió, inclou un plànol de la situació obtingut d’alguna aplicació cartogràfica.

6. Amb un plànol del teu entorn o barri, situa el punt on, segons les teves preferències, es dona el millor emplaçament i la millor orientació.

7. Si haguessis d’escollir un habitatge, quins serien per a tu els aspectes més importants: l’emplaçament, l’orientació o la distribució? Justifica la resposta.

8. Dibuixa un plànol de planta del teu habitatge i acoloreix amb colors diferents els espais de les quatre zones estudiades. A continuació, descriu els avantatges que creus que tenen les diferents orientacions de cada cambra. Per fer aquest exercici pots ajudar-te d’una brúixola i de l’aplicació: edu365.cat/eso/muds/tecnologia/pis
9. Explica el funcionament d’un sistema d’escalfament d’aigua amb panells solars tèrmics.
10. Cerca en un serveis meteorològic (per exemple, meteo.cat) les dades de pluviometria del teu entorn proper i , a continuació, calcula l’aigua que podria recollir la coberta del teu habitatge anualment. (recorda que en  pluviometria es donen en mm i  equival a l/m3).

11.  Fes un diagrama de sectors  dels consums diaris dels usos de l’aigua en un habitatge. Representa amb diferents tonalitats la necessitat d’aigua potable (blaves) i no potable (verdes). 

12.  Observa les teulades dels edificis del teu entorn. Esbrina si tenen algun sistema d’aprofitament d’energies renovables integrat en l’edifici. Quins?

13. Fes una relació de tasques que es puguin dur a terme per millorar-ne l’aïllament.

14. Fes un informe que presenti una comparativa tres habitatges reals del teu entorn.

15. Dissenya un anunci en format digital per vendre un habitatge en el teu municipi.

16. Entra a Registradores.org i localitza el Registre de la Propietat del teu municipi. Quines dades consten en una nota informativa d’un immoble? Què és el codi IDUFIR? Localitza dues notaries  del teu entorn.

17. Consulta l’entitat certificadora de qualificació energètica (icaen.gencat.cat). Quines dades proporciona l’etiqueta d’eficiència energètica?

18. Informa’t en el teu ajuntament de qui és el període de pagament de l’IBI. Quines dades consten en el rebut de l’IBI d’un habitatge?

19. Cerca a la seu electrònica del cadastre (www.sedecadastro.gob.es) a l’apartat de serveis d’accés lliure, les dades cadastrals del teu habitatge.
20. Fes una relació de les despeses anuals fixes associades al teu habitatge, sense tenir en compte subministraments d’aigua, d’electricitat i de gas.

